กรรมการผู้อำนวยการใหญ่ ทอท. กล่าวด้วยว่า คืนวันนี้ จะมีการเตรียมการเฝ้าระวังเรื่องน้ำท่วมเป็นพิเศษ โดยภายในท่าอากาศยานสุวรรณภูมิ สามารถรองรับน้ำได้ถึง 3 ล้านลูกบาศก์เมตร หรือประมาณ 7-10 วัน และจะมีการเพิ่มเครื่องตรวจความปลอดภัยบริเวณประตูเกทดี และอี อีก 2-3 เครื่อง เก้าอี้จาก 2,000 ตัว เป็น 4,000 ตัว ด้านหน้าฝั่งขาเข้า สำนักงานตรวจคนเข้าเมือง (ตม.) นอกจากนี้ยังมีการจัดเก้าอี้ฝั่งซ้ายขวาของอาคารผู้โดยสารอีกฝั่งละ 1,000 ตัวนายโชคชัย ปัญญายงค์ ผู้อำนวยการฝ่ายพัฒนาการลงทุนท่าอากาศยานสุวรรณภูมิ บริษัทการบินไทยจำกัด(มหาชน) กล่าวว่า หลังจากท่าอากาศยานสุวรรณภูมิ เปิดให้บริการได้ 4 วัน ระบบต่างๆ เริ่มเข้าสู่ภาวะปกติ แต่ยังมีปัญหาเกี่ยวกับประชาชนมาท่องเที่ยวมากขึ้น โดยเฉพาะวันหยุดสุดสัปดาห์ ทำให้สภาพภายในอาคารผู้โดยสารคับแคบ และยังทำให้การเช็คอินของผู้โดยสารไม่ได้รับความสะดวกอย่างไรก็ตามในช่วงนี้ต้องขอร้องประชาชนอย่าเพิ่งมาเยี่ยมชมท่าอากาศยาน เนื่องจากจะเกิดความไม่คล่องตัว นอกจากนี้ ยังขอให้สายการบินต่างๆ เตรียมความพร้อมในการกำหนดหลุมจอดก่อนเครื่องบินลงจอด 3 ชั่วโมง เพื่อให้เกิดความคล่องตัว และการปฏิบัติงานมีประสิทธิภาพมากขึ้น
ภายในท่าอากาศยานสุวรรณภูมิ สามารถรองรับน้ําได้ถึงกี่ล้านลูกบาศก์เมตร 
3 ล้านลูกบาศก์เมตร